আপডেট: ২০১৯-০৫-২৫ ৫:২০:২৮ এএম
আটক চালক ও গোল্ডেন লাইন পরিবহনের একটি বাস
বরিশাল: এক নারী যাত্রীকে যৌন হয়রানির অভিযোগে গোল্ডেন লাইন পরিবহনের চালককে আটক করেছে বরিশালের আগৈলঝাড়া থানা পুলিশ।
আটক আল-আমিন ফরিদপুর জেলার হাবিবুর রহমানের ছেলে ও গোল্ডেন লাইন পরিবহনের চালক।
শুক্রবার (২৪ মে) দিনগত মধ্যরাতে বাংলানিউজকে বিষয়টি জানান আগৈলঝাড়া থানার ভারপ্রাপ্ত কর্মকর্তা (ওসি) আফজাল হোসেন।
তিনি জানান, ভিকটিমের বাড়ি ব্রাক্ষণবাড়িয়ায়। তিনি বরিশাল জেলার আগৈলঝাড়া উপজেলায় আত্মীয়ের বাড়িতে বেড়াতে এসেছিলেন। বেড়ানো শেষে দু’দিন আগে আগৈলঝাড়া থেকে গোল্ডেন লাইন পরিবহনের একটি বাসে ঢাকার উদ্দেশ্যে রওয়ানা দেন। ঢাকার গাবতলীতে অন্য যাত্রীদের নামিয়ে দিয়ে বাসচালক আল-আমিন ওই নারী যাত্রীকে উত্যক্ত ও যৌন হয়রানি করেন।
পরে মেয়েটি আগৈলঝাড়ায় তার আত্মীয়দের বিষয়টি জানালে পুলিশ জানতে পারে। মেয়েটির সঙ্গে ফোনে কথা বলে বিষয়টি নিশ্চিত হয়ে গোল্ডেন লাইন পরিবহনের চালক আল আমিনকে ‍শুক্রবার দিনগত রাত সাড়ে ১১টার দিকে আগৈলঝাড়া থেকেই আটক করা হয়।
ওসি আরো বলেন, ঘটনাস্থল গাবতলী হলেও চালক যেহেতু এখানে আটক হয়েছে তাই মামলা আগৈলঝাড়া থানায় নেওয়া হচ্ছে।
বাংলাদেশ সময়: ০৫১৪ ঘণ্টা, মে ২৫, ২০১৯
কপিরাইট © 2019-09-22 20:00:46 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান
"+" "+ hours + "h"+ ""+"" + minutes + "m"+ "" +""+ seconds + "s "+ ""; // } // document.getElementById("iftarTS").innerHTML = (new Date(iftarTime1).getHours() - 12) + ':' + new Date(iftarTime1).getMinutes(); // document.getElementById("sehriTS").innerHTML = new Date(sehriTime1).getHours() + ':' + new Date(sehriTime1).getMinutes(); // if (distance < 0) { // // clearInterval(x); // if(currentTimeFlag == 'iftar'){ // sehriTime = iftarSehriTime[nextDate].sehri; // sehriTime = new Date(sehriTime).getTime(); // countDownDate = sehriTime; // labelText = 'সেহরি '; // }else{ // countDownDate = iftarTime; // labelText = 'ইফতার'; // } // } // }, 1000); cache_14 2019-05-25 05:20:28